Nsaanini

Nsaanini,a wɔsan frɛ no sɛ acne vulgaris,yɛ daa wedeɛ mu yareɛ a ɛsi berɛ a wedeɛ a awuo ne anwa bi a ɛfiri ntokuro a ɛwɔ wedeɛ no ani a ɛnwi fu fa mu no bɛsisi.Saa tebea yi su pa ara ne nsisiiɛ nketenkete tuntum anaa sɛ nsisiiɛ nketenkete fitaa,dwoa nketenkete,ne kuro nketenkete binom.Ɛtaa yɛ wedeɛ a anwa dɔɔso wɔ mu pa ara,ɛne animu,wo koko soro,ne wakyi.Sɛ saa nsaanini yi ba wedeɛ no ani a,ɛtumi ma wo gyidie yera,ayamhyehyeɛ bɛtɔ wo so,obuo a wowɔ ma wo ara wo ho no so bɛte,ne nneɛma binom a ano yɛden,wobɛtɔ baha anaa sɛ wobɔ wo tiri mu pɔ sɛ wobɛdi wo ho awu. 

Nsaanini ho nsusuiiɛ wɔ mogya mu no si bɛyɛ ɔha mu nkyekyɛmu aduɔwɔtwe.Adidie ho dwumadie ne nnubɔnenom wɔ nsaanini mu no wɔntumi nhunu,na ahonidie ne sɛ awia  bɛbɔ obi no,wɔntumi nfa nkyerɛ sɛ ɛde nsaanini ba.Wɔ mmarima ne mmaa mu no,nnuro a ɛma nipadua no nyini a wɔfrɛ no androgens nso ka saa nneɛma no ho a ɛde sebum ba bebree.Deɛ ɛde nsaanini ba pa ara ne sɛ nsaanini mmoawa cultibaterium a wɔwɔ wedeɛ no so no bɛnyini pa ara. 

Wɔ afe mpem mmienu ne du nnum no,nsaanini yɛɛ nnipa bɛyɛ ɔpepem ahansia ne aduasa mmiɛnsa(633 million)wiase afanaa nyinaa,a ɛmaa yareɛ yi bɛtɔɔ so nwɔtwe sɛ yareɛ a ɛbaeɛ pa ara.Nsaanini taa yɛ mpaninfoɔ ne mmabunu bɛyɛ ɔha mu nkyekyɛmu aduɔwɔtwe de kɔsi aduɔkron(80-90%)wɔ wiase atɔeɛ fam.Yareɛ yi dɔɔso pa ara wɔ baabi a ɛhɔ abie baabi kyɛn baabi a ɛhɔ mmieeɛ no.Mmɔfra ne mmabunu tumi nya yareɛ yi berɛ a wɔrebɛbu wɔn nsa anaa sɛ wɔabu wɔn nsa awie no.Ɛwom nsaanini tumi  ba fam wɔ mpaninfoɔ mu,ɛkɔ so ara nya wɔn a wɔrewura mfeɛ aduonu de kɔ aduasa no mu,na nnipa kakra bi na wɔnya haw berɛ a wadi mfeɛ aduanan no.

 Nsɛnkyerɛnne Ne Mpopoeɛ 
thumb
Nsaanini ho su pa ara ne sɛ anwa a ɛwɔ wedeɛ no ani bɛdɔɔso,microcomedones,comedones,papules,nodules,pustules,na mpɛn pii no akuro.Nsaanini ho ahosuo wɔ wedeɛ no ani no sesa.Ɛtumi de adwenem haw ne nnipa nkitahodie ho haw ba. 

 Deɛ Ɛde Ba 
Nneɛma a ɛyɛ hu a ɛtumi de nsaanini ba,na ɛnyɛ mogya mu no,wɔnhuniiɛ.Nneɛma binom a ɛtumi de ba ne nnuro a ɛma nipadua no nyini,nyarewa,aduane,ne brɛ.Adesua a ɛfa sɛ nnubɔnenom na ɛde nsaanini ba no,wɔnya ɛnka mma no nsiiɛ.Ahonidie ne awia ɛnfa nsaanini mma. 

 Ayaresa 
Nsaanini ho ayaresa wɔ hɔ,ɛbi ne sɛ wobɛsesa wabrabɔ,wobɛnom nnuro,ne ayarehwɛ binom.Wobɛdi nnuanenuro a asikyire wɔ mu kakra,sɛ ebia asikyire tumi te tebea no so.Ayaresa a wɔde hwɛ faako a yareɛ no bi wɔ no,sɛ ebia azelaic acid,benzoyl peroxide,ne salicylic acid,nso wɔtaa de di dwuma.Antibayotese ne retinoids a ɛwɔ hɔ a wɔde yɛ wedeɛ no ani ne deɛ wɔnom fa anomu no nso tumi sa nsaanini. 

Mmom,antibayotese tumi kɔ soro berɛ a wɔayɛ antibayotese ho ayarehwɛ no.Nnuro a wɔde ma mmaa a wɔawoɔ no tumi si nsaanini ano.Mpɛn pii no adɔkotafoɔ de nnuro binom te sɛ isotretinoin gu hɔ na wɔde ahwɛ nsaanini a ano yɛ den pa ara,ɛsiane ɛho nsunsuansoɔ a ano yɛ den no nti.Wɔ beaeɛ a ayarehwɛ wɔ no,nsaanini ayaresa a ɛba ntɛm na ano yɛ den no wɔyɛ de te nsunsuansoɔ a ɛba nnipa so na ɛkyɛ no. 

 Mmoa Binom 
Nsaanini tumi nya ɔkra,nkraman,ne mpɔnkɔ.

 Beaɛ A Menyaa Mmoa Firiiɛ